370.000 kroner. Det var det beløb, en mand fra Aalborg mistede efter at have brugt en computer på biblioteket i Haraldslund. Her havde hackere opsat en keylogger, der samler brugernavn og koder ind fra de intetanende brugere af computeren. Det betød, at hackerne pludselig havde adgang til en aalborgensers bankkonto. - Man skal passe på med at bruge de offentlige computere, da man ikke kan sikre sig, at sikkerheden er i orden. Jeg ville aldrig selv bruge en, siger Jens Myrup Pedersen, lektor i cybersikkerhed på Aalborg Universitet. Det er dog ikke alle, der har adgang til en computer, og derfor er nødt til at bruge de offentlige tilgængelige. Så hvis man skal bruge en offentlig computer og gerne vil beskytte sine oplysninger, så er der et par råd fra eksperten, som man kan følge.

Referat:
Flere computere på nordjyske biblioteker er blevet hacket, hvilket har kostet nogle dyrt. Vi har spurgt en ekspert, hvordan man bedst beskytter sig, når man bruger offentlige computere.